2006. júliusában Kranjčart az a Slaven Bilić váltotta, aki korábban tagja volt a horvát aranygenerációnak és 2004-től 2006-ig az U21-es csapatot irányította. Első mérkőzése Livornóban a világbajnok Olaszország ellen volt, melyet 2–0-ra megnyertek. Az Európa-bajnoki selejtezőkön mindössze egy vereséget szenvedtek Macedónia ellen, Angliát pedig oda–vissza legyőzték, ami azt jelentette, hogy az angolok 1984 után lemaradtak a tornáról.